Tirana internasjonale lufthavn Nënë Tereza

Tirana internasjonale lufthavn Nënë Tereza (albansk: Aeroporti Ndërkombëtar i Tiranës Nënë Tereza, IATA: TIA, ICAO: LATI), ofte referert til som Rinas internasjonale lufthavn, er en av to internasjonale flyplasser i Republikken Albania. Den betjener byen Tirana, hovedstadsområdet og regionen rundt i fylket Tirana. Flyplassen er navngitt til ære for den albanske romersk-katolske nonnen og misjonæren, Moder Teresa (1910–1997). Den ligger 11 kilometer nordvest for Tirana, i Krujë kommune, Durrës fylke. Den har internasjonale ruteforbindelser primært til Europa, med de hyppigste rutene til Milano, Roma, London og Bergamo.

Flyplassen fungerer som hovedknutepunkt for selskapene Air Albania, Albawings og Wizz Air. Flyplassen er den største og travleste i Albania og den syvende travleste på Balkan totalt. Albanias andre hovedflyplass er Kukës internasjonale lufthavn som ligger nordøst i landet.

Historie

Tidlig utvikling 
Flyplassen ble bygget fra 1955 til 1957. Tirana hadde også tidligere hatt kommersielle flytjenester. Innenriks luftfart startet i 1926 da det tyske flyselskapet Adria-Aero-Lloyd fikk monopol på innenlandske flyruter i landet og begynte å betjene Tirana, Shkodër, Korçë og Vlorë. Dette rutenttet viste seg å være ulønnsomt, og flyselskapet solgte sine rettigheter til det italienske selskapet Ala Littoria som åpnet regulær flyvning i 1935 fra Tirana til Shkodër, Kukës, Peshkopi, Kuçovë, Vlorë og Gjirokastër. I 1938 introduserte det jugoslaviske flyselskapet Aeroput kommersielle flyvninger mellom Tirana og Beograd, med mellomlanding i Dubrovnik.

Etter andre verdenskrig og installasjonen av et isolasjonistisk kommunistregime i Albania, var lufttransport sjelden. Fra 1944 til 1948 var det en tjeneste til Beograd, men etter bruddet med Jugoslavia, frem til 1953, var det bare en forbindelse til Budapest to ganger i måneden, drevet av det sovjetisk-ungarske selskapet Maszovlet. Fra 1953 til 1955 var det ingen lufttjeneste, før februar 1955 da en rute til Moskva ble innviet, fulgt deretter til andre øst-europeiske hovedsteder. På 1970-tallet var Tirana en av de første europeiske byene som ble betjent av Kinas CAAC Airlines, med en ukentlig flyrute til Beijing via București og Teheran. På slutten av 1980-tallet var det seks flyselskaper som fløy til Tirana, med totalt ni flygninger per uke.

Med kommunismens fall i Albania i 1991 og påfølgende liberalisering av reiserestriksjoner til utlandet for albanere, økte antallet flyselskaper som opererte på flyplassen raskt. I 1999 var det 8 249 flyvninger og 356 823 passasjerer, syv ganger flere enn i 1991.

Modernisering 
Lufttrafikkutstyret og fasilitetene til flyplassen har blitt kraftig modernisert, etter investeringer fra Tirana International Airport SHPK, et konsortium ledet av Hochtief AirPort. Hochtief overtok driften av flyplassen 23. april 2005, for en 20-årig konsesjonsperiode.

Konsesjonen inkluderte bygging av en helt ny passasjerterminal og ulike infrastrukturforbedringer, blant annet bygging av en ny adkomstvei, nye parkeringsplasser og en bro over den gamle adkomstveien til flyplassen. Utvidelsen resulterte i et økt antall passasjerer per år, anslått til 1,5 millioner passasjerer for 2009. Antall passasjerer økte effektivt til mer enn 1,5 millioner i 2010.

Terminalbygningen og dens andre utvidelse, lastebygningen, dens landskapsforming og parkeringstakene ble designet av den malaysiske arkitekten Hin Tan fra Hintan.

I desember 2016 kunngjorde flyplassen at den har betjent 2 millioner passasjerer i løpet av 2016, og nådde sin andre milepæl.

Eierskap 
I 2017 ble China Everbright Limited eneeier av Tirana internasjonale lufthavn Nënë Tereza. Etter å ha oppnådd en avtale med den albanske regjeringen om å avslutte monopolet på internasjonale flyvninger fra Albania, solgte Hochtief AirPort driften av Tirana internasjonale lufthavn Nënë Tereza til China Everbright Limited, et selskap som spesialiserer seg på kapitalforvaltning, direkteinvesteringer, meglervirksomhet og investeringsbanktjenester. 25. desember 2020 kjøpte Kastrati Group alle aksjene på flyplassen fra China Everbright Limited for 71 millioner euro.

Flyselskaper og destinasjoner 
Følgende flyselskaper opererer regelmessige helårs- og sesongbaserte rute- og charterflyvninger til og fra Tirana:

Statistikk

Trafikk

Travleste ruter

Størtse transportører

Bakketransport 
Flyplassen er knyttet til motorveien SH60 19 kilometer unna til SH2 Durres-Tirana adkomstvei. Taxi og bilutleie er tilgjengelig på flyplassen. Reisen fra Tirana til flyplassen tar 20–25 minutter.

Buss 
En flybuss, som ligger utenfor ankomstterminalen, går hver time (06.00 til 02.00), til sentrum, og turen tar rundt 30 minutter. Shuttle-bussen kjører timesrute mellom flyplassen og baksiden av operabygningen i sentrum av Tirana.

Hendelser og ulykker 
 3. oktober 2006: Turkish Airlines Flight 1476, som fløy fra Tirana til Istanbul, ble hijacket av Hakan Ekinci i gresk luftrom. Flyet, med 107 passasjerer og seks mannskaper om bord, sendte to kodede kapringssignaler som ble fanget opp av det greske luftvåpenet; Flyet ble omdirigert av militærfly og landet trygt i Brindisi, Italia.
 30. juni 2016: Tre bevæpnede og maskerte personer tok seg inn i lasteterminalen, hvor de stjal et stort beløp kontanter som skulle vært fraktet til utlandet med fly. Verdien ble anslått til 3 millioner euro. Hendelsen skapte internasjonal bekymring for Albanias nasjonale sikkerhet.
 9. april 2019: Et Austrian Airlines-fly på vei til Wien ble forsinket i 3 timer, etter et væpnet ran. Flyets motorer var i gang, da tre menn med masker og militær utrustning gikk opp til flyet og stjal 6 millioner euro. En av ranerne ble skutt og drept i en skuddveksling med politiet rundt én kilometer fra flyplassen.

Flyplasser i Albania
Tirana
Flyplasser åpnet i 1957
1950-årene i Albania